[Video’s] Studente deur betogers in Neelsie vasgekeerTwee video’s volg onderaan die berig. Studente in die Neelsie. Foto: Bernard Pieters ŉ Gespanne situasie heers by die Neelsie-studentesentrum by die Universiteit Stellenbosch (US) waar personeel en studente in die sentrum toegesluit is. Martin Viljoen, woordvoerder van die universiteit, het gesê werkers betoog op die kampus en het toegang tot die Neelsie probeer kry. “Die Neelsie se deure is toegemaak en daar is personeel en studente in die studentesentrum.” Volgens Viljoen is die kampus se veiligheidsdienste en die polisie op die toneel. “Ons monitor die situasie en hoop om die probleem vinnig op te los. Sover ons weet is van die betogers werkers wat vroeër afgedank is sowel as uitgekontrakteerde werkers.” Die protesaksie hou glo verband met die #OutsourcingMustFall-veldtog. Volgens Viljoen is daar ŉ vergadering vir later vandag beplan met verteenwoordigers van die werkers, vakbonde en die US se bestuur. Bernard Pieters, AfriForum se kampuskoördineerder by Maties wat self ook in die Neelsie vasgekeer was, het aan Maroela Media gesê studente en personeel was vir sowat ‘n halfuur in die sentrum vasgekeer. “Die polisie het toe vir ons een ingang oopgemaak en studente en personeel wat wou, kon daar uitgaan. Die wat uitbeweeg het is egter deur die betogers geteister. Baie studente is egter nog hier in die Neelsie uit vrees vir hul veiligheid.” [wpvideo BM02nG7F] [wpvideo 2qnBGJKZ]